Մկրտիչ Աճեմյան
Մկրտիչ Աճեմյան (), հայ բանաստեղծ, թատերական գործիչ, թարգմանիչ։

Կենսագրություն 
Մկրտիչ Աճեմյանը ծնվել է Կ.Պոլսում։ Նախնական կրթությունն ստացել է ծննդավայրի Թարգմանչաց, Նարեկյան, Բերայի Մխիթարյան վարժարանում և Վենետիկի Մուրատ–Ռափայելյան վարժարանում, որտեղ աշակերտել է Ղևոնդ Ալիշանին։ 1858 թվականից մինչև կյանքի վերջը պաշտոնավարել է Կ.Պոլսի հեռագրատանը։ 1860-ականների վերջերից մասնակցել է մշակութային, հատկապես թատերական կյանքին, գրել բանաստեղծություններ, պիեսներ («Վահագն» և այլն), կատարել թարգմանություններ։

Բանաստեղծությունների առաջին ժողովածուն («Ժպիտք և արտասունք») լույս է տեսել 1871 թ.։ Աճեմյանի ստեղծագործությունների հիմնական էությունը բողոքն է սոցիալական անարդարությունների դեմ։ Սիրո և բնության երգերում բնության գեղեցկությունները հակադրել է մարդկանց ահավոր թշվառություններին («Ասուպներ», 1892)։ Աճեմյանի 1870-1880–ական թթ. ռեալիզմի համար ծավալված պայքարի առաջամարտիկներից էր արևմտահայ իրականության մեջ։ Շիլլերից, Լամընեից, Լաֆոնտենից, Բերանժեից և այլ ֆրանսիացի գրողներից կատարած թարգմանությունները լույս են տեսել առանձին գրքով, 1911 թ.՝ «Զանազան թարգմանությունք» վերնագրով։

Երկեր 
 Լույս և ստվերք, ԿՊ, 1887։ Գարնան հովեր, ԿՊ, 1892
 Թրթռուն հանգեր, ԿՊ, 1908

Գրականություն 
 Հայ նոր գրականության պատմություն, հ. 3, Ե., 1964
 Գառնիկ Ստեփանյան, Կենսագրական բառարան, հատոր 1, Ե., «Հայաստան», 1973, էջ 78

Ծանոթագրություններ 

Արևմտահայ բանաստեղծներ
Հայերն Օսմանյան կայսրությունում
20-րդ դարի բանաստեղծներ
19-րդ դարի թարգմանիչներ
19-րդ դարի բանաստեղծներ
Հայ թարգմանիչներ
Հայ թատերական գործիչներ
Բանաստեղծներ այբբենական կարգով